recursal/SuperWikiNEXT-32B huggingface dataset:
**இராவ் பகதூர் தனகோடி முதலியார்** (Arcot Dhanakoti Mudaliar) **ஆற்காடு தனகோடி முதலியார்** என்றும் அழைக்கப்படும் இவர் 19 ஆம் நூற்றாண்டின் பிற்பகுதியில் சென்னை மாகாணத்தின் இருந்த ஓர் ஜமீந்தாரும், அறப்பணி செய்பவரும், தொழிலதிபரும் ஆவார்.

வன்னிய குல முதலியார்
--------------------

ஆர்காடு நகரில் முதலியார் பட்டம் கொண்ட வன்னிய குல சத்திரியர் ஆவார் .இவர் 1852 ஆம் ஆண்டில் ஒரு செல்வந்தக் குடும்பத்தில் பிறந்தார்.  உள்ளூரில் ஆதிக்கம் செலுத்தும் மற்றும் மிகப்பெரிய நில உரிமையாளர்களான வன்னியர் சாதியைச் சேர்ந்தவர் ஆவார்.  இவர் இராணுவ மற்றும் இரயில்வே ஒப்பந்தத்தில் ஈடுபட்டார். இது சென்னை சென்னை நகரத்தில் ஒரு ஒப்பந்த பேரரசராக இவரை வளர்த்தது. 1885 இல் பெருநகர சென்னை மாநகராட்சி உறுப்பினராகவும் இருந்தார். இவரது மருமகன் ஏ. தங்கவேலு நாயக்கரும் ஒரு ஒப்பந்தக்காரராக இருந்தார்.

அறப்பணி
-------

இவர் தனது சொத்துக்களை பல நூலகங்களுக்கும், கல்வி நிறுவனங்களுக்கு வழங்கினார். புத்தகங்களை வாங்குவதற்காக இவர் இந்தியாவின் விக்டோரியா நினைவிடத்திற்கு நன்கொடை அளித்துள்ளார். அவை கன்னிமாரா பொது நூலகத்தில் வைக்கப்பட்டுள்ளன.  மேலும் பிற காரணங்களுக்காகவும் பல பங்களிப்புகளைச் செய்துள்ளார்.

மற்ற நடவடிக்கைகள்
-----------------

முதலியார் ஞான சமாஜ அமைப்பின் உறுப்பினராக இருந்தார். இது ஒரு கருநாடக இசை சபாவாகும். இது சென்னையில் உள்ள மற்ற சபாக்களின் தாயாகவும் கருதப்படுகிறது. இவர் சர் பிட்டி தியாகராய செட்டியாருடன் சேர்ந்தார்.  மேலும் இவர் விக்டோரியா தொழில்நுட்ப நிறுவனத்தின் முதல் நிர்வாகிகளில் ஒருவராகவும் இருந்தார்.

மேலும் காண்க
------------

* பி. டி. லீ. செங்கல்வராய நாயக்கர்

குறிப்புகள்
-----------

1. ↑   *The golden book of India; a genealogical and biographical dictionary of the ruling princes, chiefs, nobles, and other personages, titled or decorated, of the Indian empire, with an appendix for Ceylon*.
2. ↑   *Locality, Province and Nation*
Essays on Indian Politics 1870 to 1940*.*
3. ↑   *Essays on Indian Politics 1870 to 1940*.
4. ↑  "Connemara Public library, Dhanakoti Collection" இம் மூலத்தில் இருந்து 2018-01-30 அன்று. பரணிடப்பட்டது.. .
5. ↑  "The revolutionary manager". .
6. ↑   *Industry Commerce Journal, Volume 12, 1957*.
7. ↑  "The first Sabha of Madras". .
8. ↑   *The Victoria Technical Institute and Memorial Hall*. .
**வால்மீகி கோவில்** (*Valmiki temple*) தமிழ்நாடு, சென்னையின் ஒரு பகுதியான திருவான்மியூரில் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது.

அமைவிடமும் நிர்வாகமும்
----------------------

வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோவில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.

சிறப்பு
-------

சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது.

சிக்கலும் தீர்வும்
------------------

கிழக்குக் கடற்கரையில் போக்குவரத்து நெரிசலான இடத்தில் சாலையின் நடுவே இக்கோயில் அமைந்துள்ளதால் ஒரு சமயம் சாலை விரிவுபடுத்தும் திட்டத்தின் கீழ் அகற்றப்படும் சிக்கலுக்கு உள்ளானது. ஆனால் கோவில் நிர்வாகிகளின் முயற்சியால் அது தடுக்கப்பட்டு, இப்போது இக்கோயில் சாலையைப் இரண்டாகப் பிரித்து போக்குவரத்தை ஒருவழிப்படுத்தும் இடைப்பிரிப்பாக போக்குவரத்துக்கு இடைஞ்சலின்றி உதவும்விதத்தில் நிலைப்பட்டுள்ளது.

மேற்கோள்கள்
-----------

1. 1 2 3 4 5  "THIRUVANMIYUR: A temple for Valmiki". .

வெளியிணைப்புகள்
---------------

* திருவான்மியூர் மருந்தீசுவரர் கோவில் இணையதளம் பரணிடப்பட்டது 2015-04-10 at the வந்தவழி இயந்திரம்
* Maharishi Valmiki Temple at Thiruvanmiyur பரணிடப்பட்டது 2017-06-25 at the வந்தவழி இயந்திரம்
குறும்பூழ்
குறும்பூழ் என்பது காடைப் பறவை. இதனை வீடுகளில் வளர்த்து ஒன்றோடொன்று சண்டையிட்டுக்கொள்ளும்படி மோதவிட்டு வேடிக்கைப் பார்ப்பது சங்ககாலப் பழக்கவழக்கங்களில் ஒன்று. இதனை ஒரு வேடிக்கை விளையாட்டு எனலாம். 

பரத்தையிடம் சென்றுவந்தான் என்று தலைவி தலைவனிடம் ஊடுகிறாள்.  இல்லை **குறும்பூழ்ப்போர்** பார்த்துவிட்டு வந்தேன். வேறொன்றும் அறியேன் என்கிறான் தலைவன். 

நீ பார்த்து வந்த குறும்பூழ்ப்போரை அறிவேன் அது இப்படிப்பட்டது என்று என்று தலைவி கூறித் தலைவன் கூறியதைப் பொய் என்கிறாள். அப்போது குறும்பூழ்ப் பறவைக் காலோடு கால் கோத்துக்கொண்டு போரிட்டுக்கொள்ளும் என்பதைக் குறிப்பிடுகிறாள்.புறப்பொருள் வெண்பாமாலையில் வென்றிப் பெருந்திணை (ஒழிபு) பகுதியில்; பாடாண் திணையிலும் வாகைத்திணையிலும் கூறப்படாதத் துறைகளாகக் கொடுப்போர் ஏத்திக் கொடாஅர்ப் பழித்தல் முதலாக பிடிவென்றி ஈறாகப் பதினெட்டுத் துறைகளை ஐயனாரிதனார் குறிப்பிடுகிறார். இவற்றுள் பூழ் வென்றியும் ஒரு துறையாகும்.

அடிக்குறிப்பு
-------------

1. ↑  பிணக்கிக்கொள்கிறாள்
2. ↑  
தலைவன்
செறிந்து ஒளிர் வெண் பல்லாய்! யாம் வேறு இயைந்த
குறும்பூழ்ப் போர் கண்டேம்; அனைத்தல்லது, யாதும்
அறிந்ததோ இல்லை, நீ வேறு ஓர்ப்பது
தலைவி
குறும்பூழ்ப் போர் கண்டமைக் கேட்டேன், நீ என்றும்;
புதுவன ஈகை வளம் பாடி, காலின்
பிரியாக் கவி கைப் புலையன் தன் யாழின்
இகுத்த செவி சாய்த்து, இனி இனிப் பட்டன
ஈகைப் போர் கண்டாயும் போறி; மெய் எண்ணின்,
தபுத்த புலர்வில் புண் (கலித்தொகை 95)
**கோவாலா** (*Koala*, அறிவியல் பெயர்: *Phascolarctos cinereus*) என்பது ஆஸ்திரேலியாவில் மட்டுமே காணக்கூடிய பாலூட்டி வகையைச் சேர்ந்த ஒரு மிருகம் ஆகும். இது ஆஸ்திரேலிய நாட்டின் ஒரு முக்கியமான அடையாளச் சின்னமாகக் கருதப்படுகிறது.

பெயர்க் காரணம்
--------------

கோவாலா என்பது ஆஸ்திரேலிய ஆதிவாசிகளின் ஒரு சொல் ஆகும். தாருக் மொழியில் "கூலா" (*gula*) என அழைக்கப்பட்ட்ட்து. "தண்ணீர் (தேவை) இல்லை" என்பது இதன் பொருள். அதாவது, கோவாலாக்கள் தண்ணீர் குடிப்பதில்லை. தமக்குத் தேவையான நீரை தாம் வசிக்கும் யூக்கலிப்டஸ் (*eucalyptus*) மரங்களின் இலைகளிலிருந்தே பெறுகின்றன.

முதலில் ஆங்கிலக் குடியேறிகள் இவற்றைக் "கோவாலாக் கரடி" எனவே அழைத்தனர். *குரங்குக் கரடி*, "மரக் கரடி" என்ற பல்வேறு பெயர்களிலும் இவை அழைக்கப்பட்டன.

அறிவியல் பெயரான "பாஸ்கொலார்க்டஸ்" (*Phascolarctos*) கிரேக்க மொழியில் இருந்து பெறப்பட்டது (*phaskolos* "அடைப்பம்", *arktos* "கரடி"). கோவாலாக்களின் வகை இலத்தீன் மொழியில் *cinereus*, அதாவது "சாம்பல்-நிறம்".

சிட்னி கோவாலா பூங்காவில் தூங்கும் ஒரு கோவாலா

காணப்படும் இடங்கள்
------------------

இவை ஆஸ்திரேலியாவில் குயின்ஸ்லாந்து, வடக்கு நியூ சவுத் வேல்ஸ், விக்ரோறியா, தெற்கு அவுஸ்திரேலியா மாநிலங்களில் பெருமளவு காணப்படுகின்றன.

அமைப்பு
-------

இதன் முரடான பாதங்களும் கால்களில் உள்ள கூரிய நகங்களும் மரங்களைப் பிடித்து ஏறுவதற்கு உதவுகின்றன. கோவாலா உடம்பில் சாம்பல் நிற வழுவழுப்பான உரோமங்களையும், அகன்ற காதுகளையும், பெரிய மூக்கையும் கொண்டிருக்கிறது.

உணவு
----

கோவாலாவின் பிரதான உணவு யூக்கலிப்டஸ் இலைகளாகும். இந்த மரங்களிலேயே அவை வசிக்கின்றன. கோவாலா இந்த இலைகளையும் தெரிவு செய்தே சாப்பிடுகிறது. ஆஸ்திரேலியாவிலுள்ள 600 வகையான யூக்கலிப்டஸ் மரங்களில் 50 வகையான மரங்களின் இலைகளைத் தான் கோவாலாக்கள் சாப்பிடுகின்றன. இந்த இலைகளில் 50 சதவீதம் நீரும், 5 சதவீத மாச்சத்தும், சீனியும் (சர்க்கரை) உண்டு. இந்த இலைகளால் கிடைக்கும் குறைந்த சக்தியை 19 மணித்தியாலம் நித்திரை கொள்வதன்மூலம் பயன்படுத்துகின்றன.

அழிந்து வரும் இனம்
------------------

உலகில் அழிந்துவரும் இனங்களில் இதுவும் ஒன்றாகும். குடியிருப்புகளுக்காகவும், பயிர்ச்செய்கை, பண்ணைத்தொழில் போன்றவற்றுக்காகவும் கோவாலாவின் வசிக்கும் நிலங்கள் அழிக்கப்படுவதால் இவற்றின் தொகை குறைந்து வருகிறது. மற்றும் ஆஸ்திரேலியாவில் ஏற்படும் காட்டுத்தீயினாலும் இந்த இனம் அழிந்துவருகிறது.

மேற்கோள்கள்
-----------

1. ↑  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 43. ISBN 0-801-88221-4. .
2. ↑  "*Panthera tigris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008* (பன்னாட்டு இயற்கைப் பாதுகாப்புச் சங்கம்). 2008. .
3. 1 2  Dixon, R.M.W.; Moore, Bruce; Ramson, W. S.; Thomas, Mandy (2006). *Australian Aboriginal Words in English: Their Origin and Meaning* (2nd ed. ). South Melbourne: Oxford University Press. பன்னாட்டுத் தரப்புத்தக எண்:0-19-554073-5.
4. ↑  Leitner, Gerhard; Sieloff, Inke (1998). "Aboriginal words and concepts in Australian English". *World Englishes* **17** (2): 153–169. doi:10.1111/1467-971X.00089.
5. ↑  Kidd, D.A. (1973). *Collins Latin Gem Dictionary*. London: Collins. பக். 53. பன்னாட்டுத் தரப்புத்தக எண்:0-00-458641-7.

விக்கிமீடியா பொதுவகத்தில்,  
 ***Koala***   
என்பதின் ஊடகங்கள் உள்ளன.

வெளி இணைப்புகள்
---------------

* பிரிஸ்பேனில் கோவாலா சரணாலயம் - செல்லியின் பதிவு (தமிழில்)
* koala.net (ஆங்கில மொழியில்)
குறுக்கச்சு சுழற்சி(ஆங்: Pitch) , குத்தச்சு சுழற்சி(ஆங்: Yaw) மற்றும் நெட்டச்சு சுழற்சி(ஆங்: Roll) ஆகியவை ஒரு பொருள் ஒரு ஊடகத்தின் வழியாக நகரும்போது அதனுடைய இயக்கத்தின் மூன்று பரிமாணங்கள் ஆகும்

காற்றினில் (ஆகாயத்தினில்) விமானத்தினை இயக்கம்பொழுது விவரிக்க இந்த சொற்கள் பயன்படுத்தப்படலாம். அவை நீர் வழியாக நகரும் நீரூர்தி மற்றும் விண்வெளியில் நகரும் விண்கலங்களுக்கும் பயன்படுத்தப்படுகின்றன.

உண்மையில் முப்பரிமாண இடத்தில் நகரும் ஒரு திடமான பொருளில் ஆறு கட்டின்மையளவுகள் (டிகிரி சுதந்திரம்) உள்ளது. 

மூன்று அச்சுகளில் ஒவ்வொன்றிலும் உள்ள இயக்கம் ஒன்றுக்கொன்று சார்பற்றதாகவும், இந்த அச்சுகளில் ஏதேனும் சுழற்சியில் இருந்து சுயாதீனமாகவும் இருப்பதால், இயக்கம் ஆறு டிகிரி சுதந்திரத்தைக் கொண்டுள்ளது (வரைபடத்தைப் பார்க்கவும்).

குறுக்கச்சு சுழற்சி
மூக்கு மேலே அல்லது வால் மேலே.
குத்தச்சு சுழற்சி
மூக்கின் ஒரு பக்கத்திலிருந்து மற்றொரு பக்கமாக நகரும்
நெட்டச்சு சுழற்சி
முன்னோக்கி நகரும் ஒரு பொருளின் ஒரு வட்ட (வலஞ்சுழி அல்லது இடஞ்சுழி) இயக்கம்

குறிப்புகள்
-----------

1. ↑  Each dimension can move either way.
ஆஸ்திரேலியாவில் உள்ள பழக்கப்படுத்தபடாத காட்டு நாய் **டிங்கோ** என்னும் நாய். இந்தச் சொல் ஈயோரா மக்கள் மொழியில் இருந்து பெறப்பட்டது. இந்நாயின் அறிவியல் பெயர் *கேனிஸ் லூபஸ் டிங்கோ* (*Canis lupus dingo*) என்பதாகும்.

இந்த டிங்கோ நாய்கள் பார்ப்பதற்கு பெரும்பாலும் தமிழ் நாட்டுக் கோம்பை நாய்கள் போல தோற்றம் அளித்தாலும் இவை நாய்க்கும், ஓநாய்க்கும் இடைப்பட்ட ஓர் உருவம் கொண்டவை. பெரும்பாலும் பழுப்பு, சாம்பல் நிறத்தில் இருப்பன. இதன் எடை 10 முதல் 24 கிகி இருக்கும்; உயரம் ஏறத்தாழ 44 செ.மீ முதல் 63 செ.மீ வரை இருக்கும்; உடல் நீளம் 86 முதல் 122 செ.மீ இருக்கும். பெரும்பாலும், இவை குரைப்பதில்லை (குலைப்பதில்லை). மரத்திலும் ஏறவல்லவை. ஆண்டிற்கு ஒருமுறைதான் இனப்பெருக்கம் செய்கின்றன.

பழுப்பு டிங்கோ நாய்

மேற்கோள்கள்
-----------

1. ↑  Corbett (2004). *Canis lupus ssp. dingo*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 11 May 2006. Database entry includes justification for why this subspecies is vulnerable

விக்கிமீடியா பொதுவகத்தில்,  
 ***டிங்கோ நாய்***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***டிங்கோ நாய்***
**திருவுள்ளக்காவு தர்ம சாஸ்தா கோயில்** இந்தியாவில் கேரளாவின் திருச்சூர் மாவட்டத்தில் செர்பு என்னுமிடத்தில் அமைந்துள்ள ஒரு இந்துக் கோயிலாகும்.

மூலவர்
------

இக்கோயிலின் மூலவர் தர்ம சாஸ்தா ஆவார். அவர் வில், அம்புடன் நின்ற கோலத்தில் உள்ளார். அடர்ந்த காடுகளுக்கு நடுவில் இக்கோயில் உள்ளது.

விஜயதசமி
--------

இக்கோயிலில் ஆன்மிகச் செயல்பாடுகள் தொடர்ந்து நடக்கின்றன. சிறப்பான கட்டுமானம் கொண்ட இக்கோயிலுக்கு ஆயிரக்கணக்கானோர் அறிவின் விருத்திற்காக தங்கள் குழந்தைகளை அழைத்து வருகிறார்கள். காவு எழுத்தில் அகரம் வாசிக்கத் தொடங்கும் குழந்தையானது நிச்சயம் பண்டிதனாக மாறும் என்று பக்தர்களின் நம்பிக்கையாகும். குறிப்பாக சிறந்த கல்வியறிவைப் பெற விரும்புவோர் விஜயதசமி நாளில் அதிக எண்ணிக்கையில் இங்கு வருகின்றார்.

சிறப்பு
-------

காவு தனித்துவத்தன்மை வாய்ந்ததாகும். இங்குள்ள மூலவரான சாஸ்தா, பாவிகளை அழித்து, நல்லொழுக்கங்களைக் காக்கின்றார். அவர் கடுமையான, அதே சமயத்தில் பாதுகாப்பான அன்பின் உருவம் ஆவார். ஆனால், இவ்விடத்தில் அவர் தனது பிள்ளைகளுக்கு அவர்கள் திருப்தி அடையும் அளவுக்கு செழிப்பைப் பெற போதுமான புத்திசாலித்தனத்தை வழங்கி அருள்கிறார்..உண்மையில் திருவுள்ளக்காவு ஞானத்தின் உறைவிடமாகும்.

மேற்கோள்கள்
-----------

1. ↑  "THIRUVULLAKKAVU SASTHA". The Kerala Temples.
2. ↑  "Religious offerings". HDFC Bank.
3. ↑  "Home". Thiruvullakkavudevaswom.
**மல்லீசுவரர் கோயில்** இந்திய மாநிலம் தமிழ்நாட்டின் தலைநகர் சென்னையில் மயிலாப்பூரில் அமைந்துள்ள சிவன் கோவில் ஆகும். மயிலாப்பூரில் உள்ள சப்த சிவத்தலங்களில் இதுவும் ஒன்றாகும்.

சப்த சிவத்தலங்கள்
-----------------

மயிலாப்பூர் பகுதியில் மயிலாப்பூர் காரணீசுவரர் கோயில், திருவல்லிக்கேணி தீர்த்தபாலீசுவரர் கோயில், மயிலாப்பூர் வெள்ளீசுவரர் கோயில், மயிலாப்பூர் விருபாட்சீசுவரர் கோயில், மயிலாப்பூர் வாலீசுவரர் கோயில், மயிலாப்பூர் மல்லீசுவரர் கோயில். மயிலாப்பூர் கபாலீசுவரர் கோயில் எனப்படுகின்ற சப்த சிவத்தலங்கள் அமைந்துள்ளன. இவற்றை ஒரே நாளில் மூன்று மணி நேரத்தில் தரிசிக்கலாம் என்பர். இவை ஒன்றுக்கொன்று அருகாமையில் அமைந்துள்ளன.  இவற்றைச் சப்த ரிசிகளான விசுவாமித்திரர், காசிபர், வசிஷ்டர், கௌதமர், அகத்தியர், அத்ரி, பிருகு ஆகியோர் வழிபட்டுள்ளனர்.

இறைவனும் இறைவியும்
------------------

இங்குள்ள மூலவர் மல்லீசுவரர் ஆவார். இறைவி மரகதாம்பிகை ஆவார்.  இப்பகுதியில் மல்லிகை மலர்ச்செடிகள் அதிகம் இருப்பதால் மூலவர் மல்லீசுவரர் என்றழைக்கப்படுகிறார்.

திறந்திருக்கும் நேரம்
---------------------

இக்கோயில் காரணீசுவரர் கோயிலுக்குப் பின்புறத்தில் உள்ளது. காலை 6.00 மணி முதல் பகல் 11.30 மணி வரையிலும் மாலை 4.30 மணி முதல் இரவு 8.30 மணி வரையிலும் இக்கோயில் திறந்திருக்கும்.

மேற்கோள்கள்
-----------

1. ↑   தீபம் இதழ் - சப்த சிவ தலங்கள் - மே 20 2016 -பக்கம் 32
2. ↑  தீபம் இதழ் மே 20 2016 -பக்கம் 42
3. 1 2  ஆரூர் சுந்தரசேகர், பெருமை மிக்க மயிலாப்பூரில் சப்த சிவஸ்தலங்கள், விகடகவி, 16 மே 2020
4. ↑  அஸ்ட்ரோ சுந்தரராஜன், நவக்கிரக தோஷம் ஒரே நாளில் நீங்கணுமா? மயிலாப்பூருக்கு வாங்க!, தினமணி, 2 மார்ச் 2019
ஒஈவிசெ**-2003-பிஎல்ஜி-235எல்** ( வாநுநோ**-2003-பிஎல்ஜி-53L** ) ( **OGLE-2003-BLG-235L)** (**MOA-2003-BLG-53L**)என்பது சிலை(வில்) ராசியில் உள்ள ஒரு விண்மீனாகும். இந்த விண்மீனைச் சுற்றிவரும் ஒரு கோள் முதலில் ஒளியியல் ஈர்ப்பு வில்லைச் செய்முறையால் கண்டறியப்பட்ட கோளாகும். இந்த நிகழ்வு 2003 ஜூலையில் நடந்தது. இரண்டு குழுக்கள் இந்த நிகழ்வை ஒளியியல் ஈர்ப்பு வில்லைச் செய்முறை (ஒஈவிசெ), வானியற்பியலில் நுண்வில்லையாக்க நோக்கீடுகள் (வாநுநோ) வழி, கண்காணித்து தற்சார்பாக தனியாகக் கண்டறிந்தன: எனவே, இதற்கு இரட்டை பெயரீடு வழங்கப்பட்டது. இது K வகை ஆரஞ்சு குறுமீனாகும், இதை ஒரு பெரிய கோள் சுற்றிவருகிறது.

வில்லை அமைப்பு
--------------

ஒஈவிசெ-2003-பிஎல்ஜி-235எல் மற்றும் வாநுநோ-2003-பிஎல்ஜி-53எல் என்பது வில்லை அமைப்பால் விண்மீனுக்கு வழங்கப்படும் பெயரீடாகும். 2004 ஆம் ஆண்டில், தாய் விண்மீனின்ன் முன் கடந்து செல்லும் போது உருவான ஒளி வளைவின் பகுப்பாய்வு, ஓம்பல் விண்மீனை விட விட 0.0039 மடங்கு பொருண்மை கொண்ட ஒரு புறக்கோள் விண்மீனைச் சுற்றி வருவதைக் கண்டறிய வழிவகுத்தது (இது வியாழன் பொருண்மை வரம்பில் வைக்கும்). விண்மீன் மண்டலத்தில் மிகவும் பொதுவான வகை விண்மீன் என்பதால், இந்த விண்மீன் முதலில் செங்குறுமீனாகக் கருதப்பட்டது. 

2006 வாக்கில், வாயிலும் வில்லை விண்மீனும் அவற்றின் ஒளியைப் பிரிக்கக்கூடிய அளவுக்கு (பூமியிலிருந்து பார்க்கும்போது) நெடுந்தொலைவுக்குல் நகர்ந்தது. அபுள் விண்வெளி தொலைநோக்கியின் நோக்கீடுகள், உண்மையில் விண்மீன் எதிர்பார்த்ததை விட பொலிவாகவும் குறைவான செந்நிறத்துடனும் இருந்தது. இது சுமார் 0.63 சூரியப் பொருண்மை கொண்ட K குறுமீனுக்கு எதிர்பார்க்கப்படும் கதிர்நிரல்வகையுடன் பொருந்துகிறது, இது பால்வெளியில் உள்ள சராசரி விண்மீனைவிட விட பெரியது. இது வில்லை விண்மீனுக்கான தொலைவை மதிப்பிட உதவுகிறது, இது 5.8 கிலோபுடைநொடிகள் (19,000 ஒளி ஆண்டுகள்) தொலைவில் உள்ளது.

### கோள் அமைப்பு

OGLE-2003-BLG-235L/MOA-2003-BLG-53L அமைப்பு கண்டுபிடிப்புக் குழு பின்தொடர்தல், உறுதிப்படுத்தல் நோக்கீடுகளால் ஒரு கோளைக் கன்டறிந்தது.

OGLE-2003-BLG-235L/MOA-2003-BLG-53L தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 2.6+0.8−0.6 *M*J | 4.3+2.5−0.8 |  ? |  ? |

மேலும் காண்க
------------

* ஒளியியல் ஈர்ப்பு வில்லைச் செய்முறை அல்லது ஒஈவிசெ
* சூரியப் புறக்கோள்களின் பட்டியல்

மேற்கோள்கள்
-----------

வெளி இணைப்புகள்
---------------

1. ↑
**திலீப்குமார்** (பிறப்பு: 1951, Dilip Kumar) என்பவர் ஒரு தமிழ் எழுத்தாளர், இலக்கிய திறனாய்வாளர், சிறுகதையாசிரியர் ஆவார். இவர் குஜராத்தி மொழியினை தாய் மொழியாகக் கொண்டவர். தமிழ் இலக்கியத்தில் பற்று கொண்டவர். சிறுகதை, இலக்கிய திறனாய்வு என இரு துறைகளிலும் எழுதிவருபவர். இவருடைய கதைகள் யதார்த்தின் கனத்தினை வெளிப்படுத்துபவை. தெளிந்த பாத்திரப்படைப்பு, மெல்லிய நகைச்சுவை, அனுபவப்பூர்வமான வாழ்க்கையின் தேடல்கள் கொண்டவை இவருடைய கதைகள்.

2002இல் இந்திய அரசாங்கம் வழங்கும் "பாஷா பாரதி" என்ற மதிப்புமிக்க விருதினைப் பெற்றவர். பல இந்திய இலக்கியத் திட்டங்களுக்கு ஆலோசகராகவும், சிறந்த மொழி பெயர்ப்புக்காக வழங்கப்பெறும் தேசிய விருதுக்கான தேர்வுக் குழுவில் உறுப்பினராகவும் பணிபுரிந்தவர்.

புத்தகங்கள்
-----------

### சிறுகதைத் தொகுப்பு

* மூங்கில் குருத்து
* கடவு
* A Place to Live: Contemporary Tamil Short Fiction (தமிழ் சிறுகதைகளின் ஆங்கில வடிவம்)

### இலக்கியத் திறனாய்வு

* மௌனியுடன் கொஞ்ச தூரம் (மௌனி பற்றிய திறனாய்வு)

மேற்கோள்கள்
-----------

வெளி இணைப்புகள்
---------------

* கௌரி ராம்நாராயண், திலீப்குமார் பற்றி எழுதிய கட்டுரை பரணிடப்பட்டது 2005-01-22 at the வந்தவழி இயந்திரம்.
* திலீப்குமார் படைப்புகள் சில - அழியாச்சுடர்களில்
* திலீப் குமார்:மொழியின் எல்லைகளைக் கடந்து..-வெங்கட் சாமினாதன்
என்ஜிடிஎசு-1 (**NGTS-1)** என்பது கொலம்பா (விண்மீன் கூட்டம்) விண்மீன் குழுவில் அமைந்துள்ள ஒரு தனி செங்குறுமீனாகும். 15.52 என்ற தோற்றப் பொலிவுப் பருமையுடன், அதைக் காண திறன்மிக்க தொலைநோக்கி தேவைப்படுகிறது. இந்த விண்மீன் சூரியக் குடும்பத்திலிருந்து 716 ஒளி ஆண்டுகள் தொலைவில் அமைந்துள்ளது, மேலும் நொடிக்கு 92.7 கிமீ உயர் ஆர வேகத்துடன் விலகிச் செல்கிறது.

பண்புகள்
--------

என்ஜிடிஎசு-1 என்பது சூரியனின் 61% பொருண்மை கொண்ட ஓர் இயல்பான செங்குறுமீனாகும், மேலும் இது பிந்தையதை விட 42.7% சிறியது. இது அதன் ஒளிக்கோளத்தில் சூரியனின் ஒளிர்வை விட சுமார் 7% கதிர்வீச்சும் 3916 கெ விளைவுறு வெப்பநிலையையும் கொண்டுள்ளது. இது M-வகை விண்மீனின் ஆரஞ்சு நிறத்தை அளிக்கிறது. என்ஜிடிஎசு-1 சூரியனை ஒத்த பொனந்த்(உலோகத்)தன்மையைக் கொண்டுள்ளது.மேலும், துல்லியமாக அளவிட முடியாத அளவுக்கு மிகக் குறைந்த வேகத்தில் சுழலும்.

கோள் அமைப்பு
------------

இந்தச் செங்குறுமீனை ஒரு சூடான வியாழன் ஒத்த புறக்கோள் சுற்றி வருவதாக அறியப்படுகிறது, இது இவ்வகை விண்மீன்களுக்கு இயல்பானதன்று. வார்ப்புரு:Orbitbox planet begin
வார்ப்புரு:Orbitbox planet
|}

மேற்கோள்கள்
-----------
**கேழ்வரகுக் களி** என்பது நன்கு அரைத்த கேழ்வரகு மாவை கொதிநீரில் இட்டு கிளறி உருண்டையாக வார்த்துச் செய்யப்படும் உணவு வகையாகும். இது கர்நாடக மாநில கிராமப்புறங்களில் முக்கிய உணவாக உள்ளது. தமிழகத்தில் கொங்கு மண்டலத்தில் இவ்வுணவு "ராகி களி" என அழைக்கப்படுகிறது. இக்களியில் சேர்க்கப்படும் பொருள்கள் இடத்துக்கிடம் சற்று மாறுபடும்.

தேவையான பொருட்கள்
-----------------

கேழ்வரகு மாவு - 200 கிராம், அரிசி நொய் - 100 கிராம், தண்ணீர் - 450 கிராம், உப்பு - தேவையான அளவு.

செய்முறை
--------

சற்று கனமான பாத்திரத்தில் நீரை ஊற்றி சூடேற்றி அந்நீரில் அரிசிநொய் (அ) கம்புநொய் இட்டு சிறிது வேக விடவேண்டும். அதில் கேழ்வரகு மாவைக் இடவும். நீர் கொதித்தபின் தட்டையான பாத்திரத்தால் மூடி மிதமான தீயில் வேகவைக்க வேண்டும். ஆவியில் நன்கு வெந்தவுடன 2 (அ) 3 நிமிடம் மரக்கரண்டியால் கட்டடியில்லாமல் கிளரவேண்டும். பாத்திரத்தில் மாவு ஒட்டாத பதத்திற்கு வந்தவுடன் அடுப்பிலிருந்து இறக்கி பயன்படுத்த வேண்டும்.

மேற்கோள்கள்
-----------

1. ↑  DeWitt, Dave and Nancy Gerlach. 1990. The Whole Chile Pepper Book. Boston: Little Brown and Co.
2. ↑  Babcock, P. G. ed. 1976. Webster's Third New International Dictionary. Springfield, Massachusetts: G. & C. Merriam Co. Boston.com - A new year's feast from Tamil Nadu

வெளியிணைப்புகள்
---------------

* கொங்கு ராகி களி (தினகரன்) பரணிடப்பட்டது 2015-03-21 at the வந்தவழி இயந்திரம்
* பரணிடப்பட்டது 2012-11-07 at the வந்தவழி இயந்திரம்
*
**பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் 1897** (Aboriginals Protection and Restriction of the Sale of Opium Act 1897), ஆத்திரேலியா நாட்டின் குயின்ஸ்லாந்து மாகாணச் சட்டமன்றத்தில் இயற்றப்பட்ட ஒரு சட்டமாகும்.
இது ஆத்திரேலியப் பழங்குடிகள் வசிக்கும் இடங்கள் மற்றும் நடமாட்டத்தை கட்டுப்படுத்தவும், பழங்குடியினர் குடியிருப்புக்களையும் உருவாக்குவதற்காக இயற்றப்பட்டச் சட்டமாகும்.

இச்சட்டத்தில் திருத்தங்கள் மற்றும் பல்வேறு மாற்றுச் சட்டங்கள் 20ஆம் நூற்றாண்டில் நிறைவேற்றப்பட்டது. ஆனால் பூர்வகுடி நிலச் சட்டம் 1991 மற்றும் டோரஸ் ஸ்ட்ரெய்ட் தீவுகள் சட்டம் 1991 ஆகியவை நிறைவேற்றப்படும் வரை, நிலம் மற்றும் பூர்வகுடி மக்கள் மீதான கட்டுப்பாடு தொடர்பான 1897 சட்டத்தின் முக்கிய அம்சங்கள் மாற்றப்படவில்லை.

பின்னணி
-------

பத்தொன்பதாம் நூற்றாண்டின் பிற்பகுதியில், குயின்ஸ்லாந்தில் உள்ள பல ஆத்திரேலியப் பழங்குடிகள் தொற்றுநோய் பரவல், ஊட்டச்சத்து குறைபாடு மற்றும் அபின் பயன்பாடுகளால் பூர்வகுடி மக்கள் தொகை குறையும் நிலை ஏற்பட்டது. எனவே குயின்ஸ்லாந்து மாகாண அரசு 1897ஆம் ஆண்டில் பழங்குடியினர் பாதுகாப்பு மற்றும் அபின் விற்பனை கட்டுப்பாடு சட்டம் இயற்றியது.

இதனையும் காண்க
--------------

* ஆஸ்திரேலிய பூர்வீக குடிமக்கள் வாரம்
* திருடப்பட்ட தலைமுறைகள்
* தேசிய மன்னிப்பு நாள்

மேற்கோள்கள்
-----------

1. ↑  "Queensland Parliamentary Papers: Report of the Chief Protector of Aboriginals". 1920. pp. 1–5. .

மேலும் படிக்க
-------------

* "Aborigines Act 1971 - Summary". 13 March 2018. .
* "Community Services (Aborigines) Act 1984 - Summary". 13 June 2018. .
* "Queensland: Legislation / Key Provisions". 10 December 2015. .

வெளி இணைப்புகள்
---------------

* "Anno Sexagesimo Primovictoriae Regiae: No. [17: A Bill to make Provision for the better Protection and Care of the Aboriginal and Half-caste Inhabitants of the Colony, and to make more effectual Provision for Restricting the Sale and Distribution of Opium"]. Queensland Government. 1897. .
உருத்திரசாகர் ஏரி
**உருடிசலா** என்றும் அறியப்படும் **உருத்திரசாகர் ஏரி**, இந்தியாவின் திரிபுரா மாநிலத்தில் உள்ள மெலாகர் என்னும் இடத்தில் அமைந்துள்ள ஒரு ஏரி. இதன் உயிரியற் பல்வகைமை, சமூக பொருளாதார முக்கியத்துவம் ஆகியவற்றின் அடிப்படையில், இந்திய அரசின் சூழலுக்கும் காடுகளுக்குமான அமைச்சு, பாதுகாப்பதற்கும், தாங்குவளர்ச்சிப் பயன்பாட்டுக்கும் உரிய தேசிய முக்கியத்துவம் கொண்ட ஈரநிலங்களில் ஒன்றாக இதை அடையாளம் கண்டுள்ளது. ஈரநிலங்கள் தொடர்பான ராம்சர் மாநாட்டின் செயலாளர் நாயகம் இதை அனைத்துலகச் சிறப்பு வாய்ந்த ஒன்றாக அறிவித்ததுடன், அனைத்துலகச் சிறப்பு வாய்ந்த ஈரநிலங்களின் பட்டியலிலும் சேர்க்கப்பட்டுள்ளது. இந்த அறிவிப்பை இந்திய அரசின் சூழலுக்கும் காடுகளுக்குமான அமைச்சு 29-02-2007 ஆம் ஆண்டு வெளியிட்டது.

புவியியல்
---------

உருத்திரசாகர் ஏரி, சிப்பாகிசாலா மாவட்டத்தில், சொனமுரா துணைப் பிரிவில் உள்ள மெலாகர் பகுதியில் உள்ளது. இதன் புவியியற் பரப்பளவு 2.4 சதுர கிலோமீட்டர்கள். மாநிலத் தலைநகர் அகர்தலாவில் இருந்து 52 கிமீ தொலைவில் அமைந்துள்ள இந்த ஏரியின் அமைவிடம் 23°29’ வ, 90°01’ கி ஆகும்.

உருத்திரசாகர் ஏரி, ஒரு இயற்கையான வண்டற்படிவு நீர்த்தேக்கம். இது, நோவா செர்ரா, துர்லவ்நாரய செர்ரா, கெம்தாலி செர்ரா ஆகிய மூன்று வற்றா ஓடைகளிலிருந்து நீரைப் பெறுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***Neermahal***   
என்பதின் ஊடகங்கள் உள்ளன. 


1. ↑  The List of Wetlands of International Importance .2010. Convention on Wetlands (1971) Ramsar, Iran, Page-19
2. ↑  Agenda note on Neermahal. 2007. Ministry of Forest, Fishery Dept. Govt. of Tripura Annual Report 2005-2006
**குகை ஓவியம்** அல்லது **பாறை ஓவியம்** என்பது, குகைகள், பாறைகள் போன்றவற்றில் வரையப்பட்ட பண்டைக்கால ஓவியங்களைக் குறிக்கும். இவை பொதுவாக, வரலாற்றுக்கு முற்பட்ட காலங்களைச் சேர்ந்தவை. குகை ஓவியங்கள், 40,000 ஆண்டுகள் வரை பழமையான, மேற் பழைய கற்காலக் காலத்திலிருந்தே வரையப்பட்டதாகத் தெரிகிறது. இவ்வோவியங்கள் பெரும்பாலும் சமூகத்தின் மதிப்புக்குரிய மூத்தோராலேயே வரையப்பட்டதாக நம்பப்படுகிறது.

வரலாறு
------

காளை மாடுகளைக் காட்டும் ஸ்பெயின் நாட்டுக் குகை ஓவியம்
1837 ஆம் ஆண்டில், சர். ஜார்ஜ் கிரே (*Sir. George Grey*) என்பவர், ஆஸ்திரேலியாவில் உள்ள சிட்னிக்கு அருகே பாறை ஓவியத்தைக் கண்டுபிடித்து உலகுக்கு அறிமுகப் படுத்தினார். ஆனாலும் ஆய்வாளர்களின் கவனத்தை அதிகம் ஈர்க்கவில்லை. பின்னர், 1879 ஆம் ஆண்டில் இன்னுமொரு குகை ஓவியக் கண்டுபிடிப்பு நிகழ்ந்தது. ஸ்பெயின் நாட்டிலுள்ள அல்டமிரா என்னுமிடத்தில் 12 வயது நிரம்பிய சிறுமி ஒருத்தி குகை ஓவியம் ஒன்றைக் கண்டு பிடித்தாள். இக் கண்டுபிடிப்பின் பின்னரே மானிடவியல், தொல்லியல் போன்ற துறைகளைச் சேர்ந்த ஆய்வாளர்களிடையே குகை ஓவியங்கள் பற்றிய ஆர்வம் எழுந்தது.

Paintings on Lol-Tun cave from Yucatán
முதன் முதலாக ஐரோப்பாவில் அல்டமிராவில் மக்தலேனியப் பண்பாட்டைச் சேர்ந்த குகை ஓவியங்கள் கண்டுபிடிக்கப்பட்டபோது, அது ஒரு ஏமாற்று என்று கல்வியாளர்களால் கருதப்பட்டது. எனினும், பிற்காலத்து மீள் மதிப்பீடுகளும், தொடர்ந்து இடம்பெற்ற புதிய குகை ஓவியக் கண்டு பிடிப்புக்களும், அதன் நம்பகத் தன்மையை உறுதி செய்துள்ளன. அத்துடன், மிக எளிமையான கருவிகளைப் பயன்படுத்திய மேற் பழையகற்கால மனிதர்களின் உயர் தரத்திலான கலைத் திறமையையும் அவை வெளிக் கொணர்ந்துள்ளன.

இந்தோனேசிய குகை ஓவியங்கள்
-------------------------

இந்தோனேசியாவின் சுலவேஸித் தீவில் காணப்படுகின்ற குகை ஓவியங்கள் வயதைக் கணித்த ஆஸ்திரேலியா, குயின்ஸ்லாந்திலுள்ள கிரிஃபித் பல்கலைக்கழகத்தைச் சேர்ந்த டாக்டர் மெக்ஸிமே ஆபோர்ட், இந்த மரோஸ் குகையிலுள்ள ஓவியங்களுக்கு குறைந்தது 40 ஆயிரம் ஆண்டுகளாவது வயதிருக்கும் என்று கணித்திருக்கிறார்.

இந்தோனேசிய குகை ஓவியங்களுக்கு சுமார் 27 ஆயிரம் ஆண்டுகள் வயதிருக்கும் என்றும் விஞ்ஞானிகள் மதிப்பிட்டுள்ளனர்.
இந்தக் குகைகளைப் பயன்படுத்தியவர்கள் குறைந்தது 13 ஆயிரம் ஆண்டுகளுக்காவது ஓவியங்களை வரைந்துவந்திருக்கிறார்கள் என்பதை கணிக்க முடிகின்றது.

குகை ஓவியங்கள் அவை வரையப்பட்ட கால கட்டங்களின் பண்பாடு, நம்பிக்கைகள் முதலியவற்றை அறிந்து கொள்வதற்கான பெறுமதியான தகவல்களையும் தருகின்றன.

ஆஸ்திரேலியக் குகை ஓவியங்கள் சில:

* ஒரு வேடுவன் அல்லது போர்வீரன்.ஒரு வேடுவன் அல்லது போர்வீரன்.
* ஒரு wallaby யும் வேறு பொருட்களும்ஒரு wallaby யும் வேறு பொருட்களும்
* ஒரு ஆமை.ஒரு ஆமை.

மேற்கோள்கள்
-----------

1. ↑

வெளி இணைப்புகள்
---------------

* 45 ஆயிரம் ஆண்டுகள் பழமை வாய்ந்த குகை ஓவியம்: இந்தோனேசியாவில் கண்டுபிடிப்பு
**பா. கல்யாணசுந்தரம்** (*B. Kalyanasundaram*)(பிறப்பு: ஆகஸ்ட் 12, 1947) என்பவர் இந்திய முன்னாள் முதல் தர துடுப்பாட்ட வீரர் ஆவார். இவர் தமிழ்நாடு மற்றும் கேரளாவைப் பிரதிநிதித்துவப்படுத்தினார். பின்னர் தமிழ்நாடு துடுப்பாட்டச் சங்கத்தின் தேர்வாளராகவும், சென்னை சூப்பர் கிங்ஸ் இயக்குநராகவும் பணியாற்றினார்.

வாழ்க்கை மற்றும் தொழில்
-----------------------

கல்யாணசுந்தரம் ஆகஸ்ட் 12, 1947 அன்று தஞ்சாவூர் மாவட்டம் கும்பகோணத்தில் பிறந்தார். வலது கை நடுத்தர வேகப் பந்து வீச்சாளரான இவர் 1966/67 பருவத்தில் கேரளாவுடன் தனது வாழ்க்கையைத் தொடங்கினார். இவர் தனது மூன்றாவது முதல் வகுப்பு போட்டியில் ஐதராபாத்திற்கு எதிராக 4/49 மற்றும் 6/58 என்ற புள்ளிகளுடன் எனப் பத்து விக்கெட்டுகளை வீழ்த்தினார். இவர் இரண்டு பருவங்களுக்குப் பிறகுத் தனது சொந்த மாநில அணியான தமிழகத்திற்கு மாறி பத்து வருடங்கள் விளையாடினார். 1972–73 ரஞ்சி கோப்பையில் இரண்டாம் இடத்தைப் பிடித்த தமிழ்நாடு அணியின் ஓர் பகுதியாக இருந்தார். பம்பாய்க்கு எதிரான இறுதிப் போட்டியில் இவர் மூன்று தொடர் விக்கெட்டுகளை எடுத்த இவர், ரஞ்சி இறுதிப்போட்டியில் தொடர்ந்து மூன்று விக்கெட் எடுத்த முதல் பந்து வீச்சாளர் என்ற பெருமையைப் பெற்றார். இவர் மொத்தம் 51 முதல் தரப் போட்டிகளில் விளையாடி 147 விக்கெட்டுகளை (சராசரியாக 20) வீழ்த்தினார்.

கல்யாணசுந்தரம் தனது துடுப்பாட்ட ஓய்விற்குப்பின் தமிழ்நாடு துடுப்பாட்டச் சங்கத்தின் தேர்வாளராக ஆனார். 2009ஆம் ஆண்டில் அணியின் மூத்த தேர்வாளர்களின் தலைவராக வருவதற்கு முன்பு, 17 வயதுக்குட்பட்ட மற்றும் 19 வயதுக்குட்பட்ட தேர்வுக் குழுவின் தலைவராக பணியாற்றினார். இவருக்குப் பதிலாக 2014ஆம் ஆண்டில் ஸ்ரீதரன் சரத் நியமிக்கப்பட்டார். 2015ஆம் ஆண்டில், இவர் சென்னை சூப்பர் கிங்ஸ் இயக்குநராக நியமிக்கப்பட்டா. 2009 மற்றும் 2013க்கு இடையில், உள்நாட்டு துடுப்பாட்ட போட்டிகளில் போட்டி நடுவராக பணியாற்றினார்.

மேற்கோள்கள்
-----------

1. ↑  Frederick, Prince (17 June 2013). "Pitching for cricket". The Hindu.. பார்த்த நாள்: 1 March 2016.
2. ↑  "Hyderabad v Kerala in 1966/67". CricketArchive. .
3. ↑  "Kalyanasundaram". CricketArchive. .
4. ↑  "Sharath set to take over from Kalyanasundaram". The Hindu. 3 July 2014. .
5. ↑  "Aircel reaffirms support to CSK". The Hindu. 19 March 2015. .
6. ↑  "Lists of matches and detailed statistics for Kalyanasundaram". CricketArchive. .

வெளி இணைப்புகள்
---------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: பா. கல்யாணசுந்தரம்
* Player Profile: பா. கல்யாணசுந்தரம் கிரிக்கெட்ஆர்க்கைவில் இருந்து
**சா முகமது உமைர்** (Shah Mohamad Umair) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் ஒரு தலைவராகவும் இருந்தார். 1939 ஆம் ஆண்டு முதல் 1951 ஆம் ஆண்டு வரை பீகார் சட்டமன்ற உறுப்பினராகவும், 1956 ஆம் ஆண்டு முதல் 1962 ஆம் ஆண்டு வரை இந்திய நாடாளுமன்றத்தின் மேல்சபையான மாநிலங்களவை உறுப்பினராகவும் பணியாற்றினார் 

இவரது மருமகன் சா முசுடாக்கு 1952 மற்றும் 1962 ஆம் ஆண்டுகளில் சிக்கந்திரா சட்டமன்றத் தொகுதியில் இருந்து பீகார் சட்டமன்ற உறுப்பினராக தேர்ந்தெடுக்கப்பட்டார்.

இவரது பேரன், சா முசுடாக்கின் மகன் சா தாரிக் அன்வரும் ஓர் அரசியல்வாதியாவார். தேசியவாத காங்கிரசு கட்சியின் நிறுவனராகவும் இவர் அறியப்படுகிறார். மேலும் இவர் கதிகார் மக்களவைத் தொகுதியின் மக்களவை உறுப்பினராகவும் இருந்தார்.

பதவிகள்
-------

| # | தொடக்கம் | முடிவு | பதவி |
| --- | --- | --- | --- |
| 1 | 1939 | 1951 | பீகார் சட்ட மேலவை உறுப்பினர்

* பாராளுமன்ற செயலாளர் & தலைமைத் தலைவர் (1946 முதல் 1951 வரை)
 |
| 2 | 1956 | 1962 | நாடாளுமன்ற உறுப்பினர் - மாநிலங்களவை |

மேற்கோள்கள்
-----------

1. ↑   *Member\_Biographical\_Book.pdf*. .
2. ↑  Ashraf, Md Umar (2021-01-31). "जब गुरूदक्षिणा के रूप में शाह मुश्ताक़ को श्रीबाबू ने बनाया विधायक" (in en-US). .
**உசைன் ஷாஹி வம்சம்** (Hussain Shahi dynasty) கி.பி. 1494 முதல் 1538 வரை வங்காளத்தின் இடைக்கால சுன்னி முஸ்லிம் சுல்தானகத்தை ஆண்ட குடும்பம் ஆகும் 

வம்சத்தின் நிறுவனர் அலாவுதீன் உசைன் ஷா அரபு வம்சாவளியைச் சேர்ந்த சையிது ஆவார்.    இந்த வம்சம் ஆப்கானிய வம்சமாகவும் குறிப்பிடப்பட்டுள்ளது.   இவர் தனது ஆட்சியின் போது ஒரு கலாச்சார மறுமலர்ச்சியைக் கொண்டு வந்ததற்காக வங்காளத்தின் அனைத்து சுல்தான்களிலும் சிறந்தவராகக் கருதப்படுகிறார். இவர் காமரூபம் மற்றும் ஒடிசாவைக் கைப்பற்றினார். மேலும், சுல்தானகத்தை சிட்டகொங் துறைமுகம் வரை நீட்டித்தார். இவரது காலத்தில் போர்த்துகீசிய வணிகர்கள் இந்தியா வந்தனர். கமதாவின் ஆளுநராக இவர் நியமித்த இவரது வாரிசாகக் கருதப்படும் ஷாஜதா தன்யால், அசாமில் கலகக்காரத் தலைவர்களால் தூக்கிலிடப்பட்டார்.

உசைன் ஷாவின் மகனும் வாரிசுமான நசிருதீன் நஸ்ரத் ஷா, பாபர் படையெடுப்பின் போது நடுநிலை வகித்தாலும் ஆப்கானியர்களுக்கு அடைக்கலம் கொடுத்தார். வங்காளத்தின் அக்பர் என்று அழைக்கப்படும் நஸ்ரத், வங்காள இந்துக்களால் நிருபதி திலகர் மற்றும் ஜகத்பூசன் என்றும் அழைக்கப்பட்டார். இவர் சமசுகிருத இலக்கியங்களை வங்காள மொழியில் மொழிபெயர்க்க ஊக்குவித்தார். மேலும், சோட்டா சோனா மசூதியைக் கட்டினார். நஸ்ரத் ஷாவின் பாபருடனான ஒப்பந்தம் வங்காளத்தை முகலாயப் படையெடுப்பிலிருந்து காப்பாற்றியது.

சோனார்கானில் இருந்து தொடர்ந்து ஆட்சி செய்த வம்சத்தின் கடைசி சுல்தானான கியாசுதீன் மக்மூத் ஷா, தனது வடமேற்கு எல்லையில் அதிகரித்து வந்த ஆப்கானிய நடவடிக்கைகளுடன் போராட வேண்டியிருந்தது. இறுதியில், சுர் பேரரசின் கீழ் ஆப்கானியர்கள் 1538 இல் தலைநகரை தாக்கி சூறையாடினர், அங்கு அவர்கள் பல தசாப்தங்களாக தங்கியிருந்தனர், அடுத்தடுத்து இரண்டு சுயாதீன வம்சங்களை ( முகம்மது ஷாஹி மற்றும் கர்ரானி ) நிறுவினர்.  இருப்பினும், வங்காள சுல்தானகம் சிறிது காலத்திற்குப் பிறகு சரிந்தது. வங்காளத்தை பரோ-புய்யன்கள் என்று அழைக்கப்படும் தலைவர்களின் கூட்டமைப்பாக மாற்றியது. வங்காளத்தின் இந்த தளர்வான கூட்டமைப்பை கியாசுதீன் மக்மூத் ஷாவின் பேரன்களில் ஒருவரான இசா கான் அவரது மகள் சையதா மொமெனா காதுன் மூலம் ஆளப்பட்டது. கானுக்குப் பிறகு அவரது மகன் மூசா கான் பதவியேற்றார், இருப்பினும் அவரது பேரன் மாசும் கான் வெறும் ஜமீந்தாராகவே இருந்தார். 

1. ↑  Eaton, Richard M. (1993) (in en). *The Rise of Islam and the Bengal Frontier, 1204-1760*. University of California Press. பக். 63. பன்னாட்டுத் தரப்புத்தக எண்:978-0-520-20507-9.. "Ala al-Din Hasan, a Mecan Arab..."
2. ↑  Markovits, Claude (2004-09-24) (in en). *A History of Modern India, 1480-1950*. Anthem Press. பன்னாட்டுத் தரப்புத்தக எண்:978-1-84331-152-2. .
3. ↑  Jr, Everett Jenkins (2015-05-07) (in en). *The Muslim Diaspora (Volume 1, 570-1500): A Comprehensive Chronology of the Spread of Islam in Asia, Africa, Europe and the Americas*. McFarland. பன்னாட்டுத் தரப்புத்தக எண்:978-1-4766-0888-4. .
4. ↑  Subrahmanyam, Sanjay. *The Portuguese Empire in Asia, 1500-1700: A Political and Economic History*. John Wiley & Sons. பன்னாட்டுத் தரப்புத்தக எண்:9781118274026. "In their embassy to Bengal, at the time under the control of the Afghan Hussain Shahi dynasty,"
5. ↑  Chatterjee, Pranab. *A Story of Ambivalent Modernization in Bangladesh and West Bengal: The Rise and Fall of Bengali Elitism in South Asia*. Peter Lang. பக். 84. பன்னாட்டுத் தரப்புத்தக எண்:9781433108204.
6. ↑  "The Hussain-Shahi Dynasty". .
7. ↑   *Historical Fallacies Unveiled*.
வாங் ஆற்றினைக் காட்டும் சாவ் ப்ரேயா நதி வடிகால் படுகையின் வரைபடம்
**வாங் ஆறு** ( தாய் மொழி: แม่น้ำวัง: மேனம் வாங் ,pronounced [mɛ̂ː.náːm wāŋ]) வடக்கு தாய்லாந்தில் உள்ள ஒரு ஆறு ஆகும்.

நிலவியல்
--------

வாங் ஆறு 335 கிலோமீட்டர்கள் (208 மைல்கள்) நீளமானது. அதன் நீர் வடக்கிலிருந்து தெற்கே பாய்கிறது. சியாங் ராய் மாகாணத்தில் உள்ள வியாங் பா பாவ் மாவட்டத்தில் உள்ள ஃபை பான் நாம் மலைத்தொடரில் வாங் ஆறு உருவாகிறது. ஆற்றின் முக்கியக் குடியிருப்புகளில் ஒன்று லம்பாங் ஆகும், இது ஆற்றின் ஒரு வளைவின் வடக்கு கரையில் உள்ளது. லம்பாங்கிலிருந்து, ஆறு தெற்கே பாய்ந்து தோன் வழியாக தக் மாகாணத்தில் செல்கிறது. இது தக் நகருக்கு வடக்கே பான் தக் மாவட்டத்தில் மே சலிட் அருகே பிங் ஆற்றில் இணைகிறது. பிங் ஆறு சாவோ ஃபிரயா ஆற்றின் துணை நதியாகும் .

துணை ஆறுகள்
-----------

வாங்கின் துணை நதிகளில் மோ, துய், சாங் மற்றும் சோய் ஆறுகள் அடங்கும்

வாங் வடிநிலம்
-------------

வாங் ஆற்றுப் படுகை கிரேட்டர் பிங் வடிநிலம் மற்றும் சாவோ ஃபிரேயா நீர்நிலைகளின் ஒரு பகுதியாகும். வாங் நதி மற்றும் அதன் துணை நதிகளால் ஆன வடிநிலத்தின் மொத்த நிலப்பரப்பு 10792 சதுர கிலோமீட்டர்கள் (4,167 சதுர மைல்கள்) ஆகும்.

கியு லோம் அணை (เขื่อนกิ่วลม) வாங் ஆற்றில் லம்பாங் நகரத்திலிருந்து சுமார் 38 கிலோமீட்டர்கள் (24 மைல்கள்) உள்ளது.

வாங் ஆற்றுப் பள்ளத்தாக்கு, சே ஓம் மாவட்டம்

மேற்கோள்கள்
-----------
**அஎபக ஜே11659-152 (MAXI J1659-152)** என்பது வேகமாகச் சுழலும் கருந்துளை/ விண்மீன் அமைப்பாகும். இது 2010 செபுதம்பர் 25, அன்று நாசாவின் சுவிப்ட்டு விண்வெளித் தொலைநோக்கி வழி கண்டுபிடிக்கப்பட்டது. 2013, மார்ச் 19, அன்று, ஈசாவின் எக்சுஎம்மெம் நியூட்டன் விண்வெளித் தொலைநோக்கி 2.4 மணி வட்டணை அலைவுநேரத்தில் சுற்றிவரும் ஒரு விண்மீனையும் கருந்துளையையும் அடையாளம் காண உதவியது.

கருந்துளையும் விண்மீனும் அவற்றின் பொதுவான பொருண்மை மையத்தை சுற்றி வருகின்றன. விண்மீன் இலேசான பொருளாக இருப்பதால், அது இந்தப் புள்ளியிலிருந்து வெகு தொலைவில் உள்ளது. "மணிக்கு இரண்டு மில்லியன் கிலோமீட்டர் வேகத்தில் அதன் பெரிய வட்டணையைச் சுற்றிவருகிறது ". நொடிக்கு 500 முதல் 600 கிமீ வரை அல்லது புவியின் வட்டணை வேகத்தை விட சுமார் 20 மடங்கு வேகத்தில். 47 துக் X9 அமைப்பு கண்டுபிடிக்கப்படும் வரை எக்சுக்கதிர் இரும அமைப்பில், இதுவரை காணப்படாத மிக வேகமாக நகரும் விண்மீனாக, இந்த விண்மீன் இருந்தது.  மறுபுறம், கருந்துளை 'மட்டும் மணிக்கு 150000 கிமீ வேகத்தில் சுற்றுகிறது

இந்த கச்சிதமான இணைப்பில் உள்ள கருந்துளை சூரியனை விட குறைந்தது மூன்று மடங்கு பெரியது, அதே நேரத்தில் அதன் செங்குறுமீன் சூரியனை விட 20% மட்டுமே பொருண்மை கொண்டுள்ளது. இந்த இணை தோராயமாக ஒரு மில்லியன் கிலோமீட்டர்களால் பிரிக்கப்பட்டுள்ளது. ஒப்பிடுகையில் புவியிலிருந்து சூரியனுக்கான தொலைவு சுமார் 150 மில்லியன் கிலோமீட்டர் ஆகும்.

மேலும் காண்க
------------

* அனைத்துவான் எக்சுக்கதிர்ப் படிமக் கண்காப்பி-MAXI (ISS செய்முறை)
* எசு4716

மேற்கோள்கள்
-----------

1. ↑  Astronomers Just Found a Star Orbiting a Black Hole at 1 Percent the Speed of Light (2017)
2. ↑  MAXI J1659-152: The shortest orbital period black-hole transient in outburst (2012)
கோயிலின் முகப்பு
 கோயிலுக்குள் நுழையும் பக்தர்கள்
**கொட்டாங்குளங்கரா தேவி கோயில்** இந்தியாவின் கேரளாவில் சாவரா கிராமத்தில் அமைந்துள்ள சக்தியின் தாயான துர்கா பகவதி அல்லது ஆதி சக்தி தேவிக்கான இந்துக் கோயிலாகும் .

வரலாறு
------

கோயில் அமைந்துள்ள நிலம் ஒரு காலகட்டத்தில் காடுகளின் ஒரு பகுதியாக இருந்தது.அக்கம் பக்கத்திலுள்ள மாடு மேய்ப்பவர்கள் தம் கால்நடைகளை மேய்ச்சலுக்கு விடுவதற்காக அங்கு ஒன்று கூடுவார்கள். 

### புராணம்

மாடு மேய்ப்பவர்களுக்கு அங்கு ஒரு தேங்காய் கிடைத்தது. அருகில் இருந்த கல்லில் தேங்காயை அடித்தபோது கல்லில் இருந்து ரத்தம் வழிந்தது. அந்தக் கல்லில் அமானுஷ்ய சக்திகள் இருப்பதாகவும், கோயிலைக் கட்டிய உடனேயே பூசைளைத் தொடங்க வேண்டும் என்றும் ஜோதிடர் பரிந்துரைக்கவே, அங்கு ஒரு தற்காலிக கோயிலைக் கட்டினார்கள். அங்கிருந்த முறைப்படிமாடு மேய்ப்பவர்கள் பெண் வேடமிட்டு, பூசை செய்தனர். தேங்காய் துருவலில் இருந்து தயாரிக்கப்பட்ட பால் திரவத்தை காய்ச்சி, மருந்து எண்ணெய் எடுத்து, அதை அம்மனுக்கு நைவேத்தியமாக படைத்தனர்.

திருவிழாக்கள்
-------------

ஆண்டுதோறும் கோட்டங்குளங்கர திருவிழா (அல்லது கொட்டாங்குளங்கர சமயவிளக்கு),    குருத்தோலைப் பந்தல், ஜீவித நல்லாத்து உள்ளிட்ட விழாக்கள் கொண்டாடப்படுகின்றன.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  "How to reach – Kottankulangara Temple". .
2. ↑  "Temple History". Kottankulangara Temple. . "Temple History".
3. ↑  "Sri Bhagavati-Devi: Goddess of Crossdressing". .
4. ↑  "Temple Festival". Kottankulangara Temple. .
5. ↑  "Kerala temple: Where the lady with the lamp is a man". NDTV. .
6. ↑  "Kottankulangara Chamayavilakku". Kerala Festival Wiki. .

வெளி இணைப்புகள்
---------------

* கொட்டாங்குளங்கரா தேவி கோவில் அதிகாரப்பூர்வ இணையதளம் பரணிடப்பட்டது 20 ஏப்ரல் 2018 at the வந்தவழி இயந்திரம்</link>
* கொட்டங்குளங்கரா கோவில் அதிகாரப்பூர்வ இணையதளம்
* கொட்டாங்குளங்கரை கோவில் முகநூல் பக்கம்
***ஓசன்கேட் நிறுவனம்*** (*OceanGate*), ஐக்கிய அமெரிக்காவின் தனியார் ஆழ்கடல் சுற்றுலா நிறுவனம் ஆகும். இதன் தலைமையகம் வாஷிங்டன் மாகாணத்தின் *எவரெட்* நகரத்தில் உள்ளது. இதனை 2009ம் ஆண்டில் நிறுவியவர்கள் *ஸ்டோக்டன் ரஷ்* மற்றும் *குயில்லேர்மோ சோன்லீன்* ஆவர்.

2012ல் முதல் பயணித்திலே வட அட்லாண்டிக் பெருங்கடலில் பனிப்பாறையில் மோதி, கடலடியில் மூழ்கிய டைட்டானிக் கப்பலின் பாகங்களை காண்பதற்கு, சுற்றுலா நோக்கத்திற்காக 6 பேர் பயணிக்கும் அளவிற்கு இரண்டு சிறிய நீர்மூழ்கிக் கப்பல்களை வாங்கினர். 2022ம் ஆண்டில் இப்பயணததிற்கு கட்டணமாக ஒரு நபருக்கு $ 2,50,000 அமெரிக்க டாலர்கள் வசூலித்தனர்.

சூன், 2023ல் டைட்டானிக் கப்பலின் பாகங்களை காண்பதற்கு சென்ற *டைட்டான்* நீர்மூழ்கிக் கப்பல் வெடித்து சிதறியது. அதில் பயணித்த நீர்மூழ்கிக் கப்பலின் இணை நிறுவனர் *ஸ்டோக்டன் ரஷ்* உள்ளிட்ட 5 சுற்றுலா பயணியர் கொல்லப்பட்டனர்.இறந்தவர்களில் உடலையும், நீர் மூழ்கிக் கப்பலையும் மீட்பதற்கு தேடவும், மீட்கவும் பன்னாட்டு தேடுதல் வேட்டை துவக்கப்பட்டுள்ளது.22 சூன் 2023 அன்று கடலுடிக்கடியில் உடைந்த டைட்டானிக் கப்பலின் பாகங்கள் அருகே நீர்மூழ்கிக் கப்பலின் உடைந்த பாகங்கள் கண்டு பிடிக்கப்பட்டது.

மேற்கோள்கள்
-----------

1. ↑  Kay, Grace; Nolan, Beatrice (22 June 2023). "A cafe owner who served OceanGate workers and its CEO Stockton Rush says locals are 'disheartened' that the sub become an internet meme". *Insider*. .
2. ↑  "Cyclops Submersible Brings Deep-Water Exploration to the 21st Century" (in en). NBC News. .
3. ↑  Ghosh, Shona. "OceanGate cofounder: Titanic sub passengers can survive past the time their oxygen is meant to run out". *Insider*. .
4. ↑  Waterman, Andrew (November 17, 2021). "'Citizen scientists' pay $250K to work Titanic expedition at depths of 12,500 feet in the North Atlantic Ocean". *SaltWire*. .
5. ↑  Shpigel, Ben; Victor, Daniel (2023-06-22). "Missing Titanic Submersible: All Five on Board Believed Dead After 'Catastrophic Implosion'" (in en-US). *The New York Times*. .
6. ↑  "What to know about the 5 passengers on the missing Titanic sub" (in en-US). CBS News. June 20, 2023. .
**வேணுகோபாலசுவாமி கோயில், புறக்காடு** இந்தியாவில் கேரளாவில் உள்ள உலகின் பழமையான கவுட சாரஸ்வத் கோயில்களில் ஒன்றாகும். இதன் மூலவர் வேணுகோபாலசுவாமி ஆவார். புராதனத் துறைமுக நகரான புறக்காட்டில் அமைந்துள்ள இக்கோயில் சுமார் 400 ஆண்டுகளுக்கு முன் கட்டப்பட்டதாகும். கவுட சாரஸ்வத் பிராமண பக்தர்கள் தம் குழந்தைகளை "தேவக் தீவோப்", "சோடோவோப்" செய்வதற்காக இங்கு அழைத்து வருகிறார்கள்.

வரலாறு
------

15 ஆம் நூற்றாண்டின் பிற்பகுதியிலும் 16 ஆம் நூற்றாண்டின் முற்பகுதியிலும் கோவா, போர்த்துக்கீசியர்களால் ஆட்சி செய்யப்பட்டது. போர்ச்சுகீசிய ஆட்சியாளர்கள் பிற மத நம்பிக்கையாளர்களை பலவந்தமாக கிறிஸ்தவர்களாக மாற்றினர். பலர் கிறிஸ்தவ மதத்திற்கு மாறினர். ஆனால் தம் பாரம்பரியத்தை ரகசியமாக கடைப்பிடித்து வந்தனர். ரோமன் கத்தோலிக்க பிராமணர் என்பது போர்த்துகீசியர்களால் கிறிஸ்தவ மதத்திற்கு மாற்றப்பட்ட ஒரு பிரிவாகும். பிராமணர்களின் குழு. கலாச்சாரத்தையும் பாரம்பரியத்தையும் பாதுகாப்பதற்காக, கவுடா சாரஸ்வத் பிராமணர்களின் பல குடும்பங்கள் பண்டைய துறைமுக நகரங்களான மங்களூர், கோழிக்கோடு, கொச்சி, புறக்காடு ஆங்கிய இடங்களுக்குக் குடிபெயர்ந்தன. செம்பகச்சேரியின் (அம்பலபுழா) மன்னர் புறக்காட்டில் அவர்களை வரவேற்று, ஒரு சமூகத்தையும் நிர்மாணித்துக்கொள்ளவும், கோயில் கட்டிக்கொள்ள அவர்களுக்கு நிலம் வழங்கியும் உதவினார். 

28 ஜனவரி 2011 அன்று புறக்காடு கோவிலில் புனா-பிரதிஷ்டை செய்யப்பட்டது.

கருவறை
------

கர்ப்பகிரகம் அல்லது கருவறையில் தான் மூலவர் விக்கிரகம் உள்ளது. இக்கோயிலில் உள்ள கருவறையில் ஒன்றுக்கும் மேற்பட்ட சிலைகள் நிறுவப்பட்டுள்ளன.

திருவிழாக்கள்
-------------

மேலும் பார்க்கவும்
------------------

* கவுட் சாரஸ்வத் பிராமணர்
* கேரளாவில் உள்ள ஜிஎஸ்பி கோயில்கள்

மேற்கோள்கள்
-----------

1. 1 2  "Sree Venugopala Devawom". Purakkadsvd.org இம் மூலத்தில் இருந்து 17 December 2014 அன்று. பரணிடப்பட்டது... பார்த்த நாள்: 2012-05-09.
2. ↑  Puna-Prathishtta"Purakkad Puna Prathishtta"
**பனக்கட்டோடில் தேவி** கோயில் இந்தியாவில் கேரளாவின் கொல்லம் மாவட்டத்தில் உள்ள சாவரா தெக்கும்பாகோம் கிராமத்தில் உள்ள ஒரு இந்து கோவில்.  இக்கோயிலின் மூலவர் துர்க்கை ஆவார்.  கேரள திருவிதாங்கூர் தேவஸ்வம் போர்டால் இக்கோயில் நிர்வகிக்கப்படுகிறது. 

  

மேட பரணியில் நடைபெறும் *தாலப்பொலியும்*, ஆண்டுதோறும் ஏப்ரல் மற்றும் மே மாதங்களில் நடைபெறும் திருவிழாவும் இங்கு புகழ் பெற்றதாகும்.

வரலாறு
------

இக்கோயில் தென் கேரளாவில்சாவர தெக்கும்பாகோம் என்னுமிடத்தில் உள்ள உள்ள ஒரு பழமையான, பிரபலமான இந்துக்கோயில் ஆகும். இக்கோயில் உருவானதற்கான வரலாற்று ஆதாரங்கள் எதுவும் கிடைக்கப்பெறவில்லை. ஆனால் இது 1000 ஆண்டுகள் பழமையானது என நம்பப்படுகிறது.  ஒருமுறை பிராமண இளைஞன் இங்கு வந்தபோது, கோயிப்புறத்து நம்பீசன் ஆசாரி என்ற கைதேர்ந்த தச்சரைச் சந்தித்தான். அவர்கள் அங்கு ஒரு கோயில் கட்ட திட்டமிட்டனர். ஆசாரி கோவிலுக்கான அமைப்பை உருவாக்க, அந்த பிராமண இளைஞன் இந்த கோயிலுக்கு பத்ரகாளி'யை வரவழைத்தான். தொடர்ந்துபல்வேறு பகுதிகள் கட்டப்பட்டு, ஏராளமான பக்தர்கள் கோயிலுக்கு வர ஆரம்பித்தனர். இக்கோயிலானது வலையப்பள்ளி குடும்ப சொத்தில் கட்டப்பட்டதாகும். 'மஞ்சிப்புழ தம்புரான்' மேற்பார்வையில் கோயில் கட்டப்பட்டதாகவும் சில தரவுகள் கூறுகின்றன. 1946 மலையாள சகாப்தம் அல்லது கொல்லம் ஆண்டு 1121இல் திருவிதாங்கூர் அரசால் இக்கோயில் நிர்வாகம் ஏற்றுக்கொள்ளப்பட்டது.

அமைவிடம்
--------

இக்கோயில் புவியியல் ஒருங்கிணைப்பில் அமைந்துள்ளது. அருகிலுள்ள விமான நிலையம் திருவனந்தபுரம் ஆகும். அருகிலுள்ள புகைவண்டி நிலையம் கொல்லம் ரயில்வே ஸ்டேசன் (18 கி.மீ.) ஆகும். சாலை வழியாக எளிதில் இவ்விடத்தை அடையலாம்.

மேற்கோள்கள்
-----------

1. ↑  "Panakkattodil Devi Temple - Info, Timings, Photos, History" (in en-US). .
2. ↑  "Panakkattodil Devi Temple (Kollam) Essential Tips and Information" (in en). .
3. ↑  "About: Panakkattodil Devi Temple". .
4. ↑  Panakkattodil Devi Temple Blog, Published 2011-05-11.
5. ↑  "Panakkattodil Devi Temple ,thekkumbhagam" (in en-US). .

வெளி இணைப்புகள்
---------------

* ஜியோஹேக் - பணக்காட்டோட்டில் தேவி கோவில்

* 

* 

வார்ப்புரு:Hindu temples in Kerala
**எச்டி 205765** (**HD 205765**)என்பது வான்நடுவரை கும்ப விண்மீன் குழுவில் உள்ள ஒரு விண்மீனாகும். இது A-வகை முதன்மை வரிசை <a href="./விண்மீன்" rel="mw:WikiLink" data-linkid="137" data-cx="{&amp;quot;adapted&amp;quot;:true,&amp;quot;sourceTitle&amp;quot;:{&amp;quot;title&amp;quot;:&amp;quot;Star&amp;quot;,&amp;quot;thumbnail&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons/thumb/8/83/The\_Sun\_in\_white\_light.jpg/80px-The\_Sun\_in\_white\_light.jpg&amp;quot;,&amp;quot;width&amp;quot;:80,&amp;quot;height&amp;quot;:80},&amp;quot;description&amp;quot;:&amp;quot;Large self-illuminated object in space&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q523&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetTitle&amp;quot;:{&amp;quot;title&amp;quot;:&amp;quot;விண்மீன்&amp;quot;,&amp;quot;thumbnail&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons/thumb/8/89/Sagittarius\_Star\_Cloud.jpg/80px-Sagittarius\_Star\_Cloud.jpg&amp;quot;,&amp;quot;width&amp;quot;:80,&amp;quot;height&amp;quot;:79},&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q523&amp;quot;},&amp;quot;pagelanguage&amp;quot;:&amp;quot;ta&amp;quot;},&amp;quot;targetFrom&amp;quot;:&amp;quot;link&amp;quot;}" class="cx-link" id="mwHw" title="விண்மீன்">விண்மீனாகும்</a>. இது 6.2 தோற்றப் பொலிவுப் பருமை கொண்டது, இது போர்ட்டில் அளவுகோலின்படி, இருண்ட ஊரக வானத்தில் இருந்து வெற்ருக் கண்ணுக்கு மங்கலாகத் தெரியும். இந்த விண்மீன் 172 கிமீ/நொ என்ற சுழற்சி வேகத்துடன் வேகமாகச் சுழல்கிறது .

குறிப்புகள்
-----------

1. van Leeuwen, F. (2007), "Validation of the new Hipparcos reduction", *Astronomy and Astrophysics*, **474** (2): 653–664, arXiv:0708.1752, Bibcode:2007A&A...474..653V, doi:10.1051/0004-6361:20078357, S2CID 18759600
2. Wilson, R. E. (1953), "General Catalogue of Stellar Radial Velocities", *Carnegie Institute Washington D.C. Publication*, Carnegie Institute of Washington D.C. Bibcode:1953GCRV..C......0W
3. Cowley, A.; et al. (April 1969), "A study of the bright A stars. I. A catalogue of spectral classifications", *Astronomical Journal*, **74**: 375–406, Bibcode:1969AJ.....74..375C, doi:10.1086/110819
4. Díaz, C. G.; et al. (July 2011), "Accurate stellar rotational velocities using the Fourier transform of the cross correlation maximum", *Astronomy & Astrophysics*, **531**: A143, arXiv:1012.4858, Bibcode:2011A&A...531A.143D, doi:10.1051/0004-6361/201016386, S2CID 119286673
5. Mermilliod, J.-C. (1986), "Compilation of Eggen's UBV data, transformed to UBV (unpublished)", *Catalogue of Eggen's UBV Data. SIMBAD*, Bibcode:1986EgUBV........0M
6. Pasinetti Fracassini, L. E.; et al. (2001), "Catalogue of Apparent Diameters and Absolute Radii of Stars (CADARS) - Third edition - Comments and statistics", *Astronomy & Astrophysics*, **367** (2): 521–24, arXiv:astro-ph/0012289, Bibcode:2001A&A...367..521P, doi:10.1051/0004-6361:20000451, S2CID 425754

வெளி இணைப்புகள்
---------------

* படிமம் HD 205765
**கருங்காடை** (*Buttonquail*) இவை பசினெடிய (Phasianidae) என்ற குடும்பத்தில் சார்ந்த காடை வகையைச் சாராத ஒரு சிறிய பறவை பிரிவுகளில் உள்ள மஞ்சள் கால் காடை இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் ஆப்பிரிக்கா, ஐரோப்பா, ஆசுதிரேலியா போன்ற நாடுகளில் காணப்படுகிறது. இவற்றில் 16 வகையான இனங்களில் இரண்டு இனம் பேரினத்தில் சேருகிறது.

கருங்காடைகள் மங்கிய பழுப்பு நிறம் கொண்ட இவை பறப்பதில்லை, ஆனால் வேகமாக ஓடும் திறன் கொண்டு காணப்படுகிறது. பெண் பறவை இனப்பெருக்கக் காலத்தில் வண்ணம் கூடி பிரகாசமாக காட்சி கொடுக்கிறது. கருங்காடை இனத்தில் ஆண் ஒரு பெண்ணுடன் உறவுப் பழக்கத்தில் உள்ளது. ஆனால் பெண் காடைகள் பல ஆண்களுடன் பழக்கம் கொண்டுள்ளது. இதனால் நிலத்தில் கூடுகட்டி முட்டையிட்டவுடன் ஆண் பறவை அடைகாத்து குஞ்சு பொரித்து வளர்க்கிறது. ஆனால் பெண் பறவை ஒன்றை ஒன்று பின் தொடர்ந்து வேறு ஆணுடன் சென்றுவிடுகிறது. முட்டையிலிருந்து குஞ்சு வெளிவர 12 நாட்கள் எடுத்துக்கொள்கிறது. பின்னர் குஞ்சுகள் இரண்டு வாரங்களில் பறக்கத் துவங்குகிறது.

மேற்கோள்கள்
-----------

1. ↑  Archibald, George W. (1991). Forshaw, Joseph. ed. *Encyclopaedia of Animals: Birds*. London: Merehurst Press. பக். 101. பன்னாட்டுத் தரப்புத்தக எண்:1-85391-186-0.

வெளி இணைப்பு
------------

விக்கிமீடியா பொதுவகத்தில்,  
 ***கருங்காடை***   
என்பதின் ஊடகங்கள் உள்ளன. 

* Buttonquail videos பறவைகளின் தொகுப்பு.
**சிங்கப்பூர் காதுகேளாதவர்கள் பள்ளி** (Singapore School for the Deaf) சிங்கப்பூரில் காதுகேளாத குழந்தைகளுக்காக இயங்கும் ஒரு பள்ளியாகும். சிங்கப்பூர் காதுகேளாதவர்களுக்கான சங்கத்தால் இப்பள்ளி இயக்கப்பட்டது.

1963 ஆம் ஆண்டில் இப்பள்ளி திறக்கப்பட்டது. 

1977 ஆம் ஆண்டு சனவரி மாதத்தில் செர்ரி கோ ஈவ் ஆங்கு பள்ளியில் மொத்த தொடர்பு தத்துவத்தை நிறுவினார். 

1980 ஆம் ஆண்டுகளிலிருந்து 1990 ஆம் ஆண்டுகளின் முற்பகுதி வரை, இப்பள்ளியின் பதிவு சுமார் 300 ஆக இருந்தது. 2010 ஆம் ஆண்டுகளில் மாணவர்களின் எண்ணிக்கை 20 எண்ணிக்கைக்கும் குறைவாக இருந்தது. மேலும் 2011 ஆம் ஆண்டில் பள்ளியில் சேர்க்கை நிறுத்தப்பட்டது, இதன் விளைவாக 2017 ஆம் ஆண்டில் 2 மாணவர்கள் மட்டுமே பள்ளியில் இருந்தனர்  இந்த ஆண்டு, பள்ளி மூடப்பட்டு அதன் மாணவர்கள் லைட்டவுசு பள்ளிக்கு அனுப்பப்பட்டனர்.

மேற்கோள்கள்
-----------

1. 1 2 3  Amelia Teng (17 September 2017). "Singapore School for the Deaf to close due to dwindling enrolment". *The Straits Times*.. பார்த்த நாள்: 20 June 2021.
2. ↑  Lim, Chin Heng (May 1998). "An Overview of 20-year Development of Total Communication Approach with Signing Exact English in Singapore (1977-1997)". *Signal* (Singapore Association for the Deaf): p. 217-219. .  - MITA (P) No. 250/10/97 - Document starts on p. 9/11.
முதலாம் ஹென்றிக் ஹாண்டியஸின் "பிக்டோரம்"-த்தில் உள்ள, "ஜேகப் டி கெயின்"-ன் படம், 1610.
**இரண்டாம் ஜேகப் டி கெயின்** (அல்லது **இரண்டாம் ஜாக் டி கெயின்**) (தோராயமாக. 1565 – மார்ச் 29, 1629) என்பவர் நெதர்லாந்தைச் சேர்ந்த ஓவியர் மற்றும் சிற்பி ஆவார்.

வாழ்க்கை வரலாறு
---------------

"வீனஸ் மற்றும் குபிட்"-ன் படம், (தோராயமாக.1605-1610)
டி கெயின், ஆண்ட்வெர்ப் நகரில் பிறந்தார். இவரின் தந்தையான, முதலாம் ஜேகப் டி கெயின்தான் (கண்ணாடி-ஓவியர், சிற்பி மற்றும் தொழில்நுட்ப-ஓவியர்) இவரது முதல் ஆசான் ஆவர்.  சிற்பியும் ஆவர்.[1] 

டி கெயின், ஈவா ஸ்டால்பேர்ட் வேன்டர் வீல்-ஐ 1595-ல் மணந்தார்.[2] 1596-ல் பிறந்த இவரது மகன், மூன்றாம் ஜேகப் டி கெயினும், சிறந்த சிற்பியாக விளங்கினார். டி கெயின், டென் ஹாக்கில் காலமானார்.

* 'திரையுடன் பூச்சாடி', 1615.
* இவரின் *வேப்பனாந்தலிங்கே*-வில் இருந்து மசுகெத்தியர்[5]
* எசுப்பானிய போர்க்குதிரை 1603.
* ஜேகப் டி கெயின் வரைந்த படம், *ஃபோர் டைம்ஸ் எ மௌஸ்*

மேற்கோள்கள்
-----------

1. ↑  Gheyn, de. (2000).
2. ↑  Jacques de Gheyn II. (2000).

புற இணைப்புகள்
--------------

* Jacob de Gheyn II at Artcylopedia
* Works by Jacob de Gheyn II in the British Museum
* Vermeer and The Delft School, a full text exhibition catalog from The Metropolitan Museum of Art, which has material on Jacob de Gheyn II